כשאתם חושבים על ילד, חבר קרוב או בן זוג רומנטי,
המילה "אהבה" בטח צפה במוחכם,
ומיד רגשות אחרים באים בעקבותיה:
שמחה ותקווה,
התרגשות, אמון וביטחון,
וכן, לפעמים עצב ואכזבה.
אולי אין עוד מילה במילון
שרובנו קשורים אליה יותר מאהבה.
ועדיין, לאור חשיבותה המרכזית בחיינו,
האין זה מעניין שמעולם לא לימדו אותנו איך לאהוב?
אנחנו בונים חברויות,
מנווטים מערכות יחסים רומנטיות מתחילות,
מתחתנים ומביאים ילדים מבית החולים
בציפייה שנפצח את זה.
אבל האמת היא, שאנחנו לרוב פוגעים ולא מכבדים את אלה שאנחנו אוהבים.
אלה יכולים להיות דברים דקים
כמו להפעיל רגשות אשם על חבר כדי שיבלה זמן איתנו
או להציץ בהודעות הטקסט של בן הזוג שלך
או לבייש ילד על חוסר מאמץ בבית הספר.
מאה אחוז מאתנו יהיו בצד המקבל
של התנהגויות לא בריאות במערכת יחסים
ומאה אחוז מאתנו יעשו דברים לא בריאים.
זה חלק מהחוויה האנושית.
בצורתה הגרועה ביותר, הנזק שאנחנו גורמים לאהובים
מתבטא כהתעללות ואלימות,
והתעללות במערכות יחסים
היא משהו שאחת מכל שלוש נשים ואחד מתוך ארבעה גברים
יחוו במהלך חייהם.
אם אתם כמו רוב האנשים, כשאתם שומעים את הסטטיסטיקות האלה,
תגיבו, "או, לא, לא, לא, זה לעולם לא יקרה לי".
זאת תגובה אינסטינקטיבית להתרחק מהמילים "התעללות" ו"אלימות",
לחשוב שהם קורים למישהו אחר במקום אחר.
אבל האמת היא שמערכות יחסים לא בריאות והתעללות סובבות אותנו.
אנחנו רק נותנים להם שמות אחרים ומתעלמים מהקשר.
התעללות מתגנבת מאחורינו במסווה של אהבה לא בריאה.
אני עובדת עבור ארגון שנקרא one love
שהוקם על ידי משפחה שביתה ירדלי נרצחה בידי חבר שלה לשעבר.
זאת היתה טרגדיה שאף אחד לא צפה,
אבל כשהם הסתכלו אחורה, הם הבינו שסימני האזהרה היו שם
פשוט אף אחד לא הבין מה הוא רואה.
פעולותיו שהוגדרו כטירוף או דרמה או שתיה מרובה,
לא הובנו כמה שהם בעצם היו,
שזה סימנים ברורים של סכנה.
המשפחה שלה הבינה שאם מישהו היה מקבל הנחיה לגבי הסימנים האלה,
מותה היה יכול להימנע.
אז היום אנחנו במשימה לוודא
שלאחרים יהיה המידע שלירדלי ולחבריה לא היה.
יש לנו שלוש מטרות עיקריות:
להעניק לכולנו את השפה לדבר על נושא
שדי מביך ולא נוח לדון בו;
להעצים קו הגנה שלם, בעיקר חברים, לעזור;
ובאמצעות תהליך זה, לשפר את היכולת של כולנו לאהוב טוב יותר.
על מנת לעשות זאת, תמיד חשוב להתחיל בהארת
הסימנים הלא בריאים שאנחנו לרוב מפספסים,
והעבודה שלנו מתמקדת ביצירת תוכן
לפתח שיחות עם חברה צעירים.
כפי שהייתם מצפים, רוב התוכן שלנו הוא די רציני,
לאור הנושא הנדון.
אבל היום אני הולכת להשתמש באחת מהמתודות
היותר קלילה ועדיין מעוררת מחשבה,
"הזוג",
כדי להאיר חמישה סימנים של אהבה לא בריאה.
הראשון הוא אינטנסיביות.
(וידאו) כחול: לא ראיתי אותך כבר כמה ימים. התגעגעתי אליך.
כתום: גם אני התגעגעתי אליך (#thatslove)
כחול: לא ראיתי אותך כבר חמש דקות. זה מרגיש כמו חיים שלמים.
מה עשית בלעדי במשך חמש דקות תמימות?
כתום: עברו רק שלוש דקות (#thatsnotlove)
קייטי הוד: מישהו מזהה את זה? אני לא יודעת. אני כן יודעת.
מערכות יחסים פוגעניות לא מתחילות כפוגעניות.
הן מתחילות בהתרגשות והתעלות.
ישנה אינטנסיביות של חיבה ורגש, עוצמה.
זה מרגיש ממש טוב.
אתם מרגישים ברי מזל, כאילו זכיתם בלוטו.
אבל באהבה לא בריאה, הרגשות האלה משתנים לאורך זמן
מהתרגשות לתחושת הצפה ואולי קצת חנק.
אתם מרגישים את זה בקרביים.
אולי זה כשבן או בת הזוג החדש שלכם
אומרים "אני אוהב אותך" הרבה לפני שאתם מוכנים לכך
או שהם מתחילים לצוץ בכל מקום, שולחים הודעות ומתקשרים המון.
אולי הם חסרי סבלנות כשהתשובה שלכם מתעכבת,
אפילו שהם יודעים שהיו לכם עוד דברים באותו היום.
חשוב לזכור שלא ההתחלה של מערכת היחסים היא שחשובה
אלא איך היא מתפתחת.
בימים הראשונים של מערכת יחסים חדשה חשוב
לשים לב לאיך אתם מרגישים.
האם נוח לכם עם קצב האינטימיות?
האם אתם מרגישים שיש לכם מרחב ומקום לנשום?
גם ממש חשוב להתחיל להתאמן בשימוש בקול שלכם
כדי לדבר על הצרכים שלכם.
האם הבקשות שלכם נענות?
סימן שני הוא בידוד.
(וידאו) כתום 2: רוצה להיפגש?
כתום 1: אני והחבר שלי תמיד נפגשים בימי שני.
כתום 2: רוצה להיפגש?
כתום 1: אני והחבר שלי תמיד נפגשים בימי שני.
כתום 2: מחר? כתום 1: זה יום השנ"ץ שלנו.
כתום 1: יום רביעי? כתום 1: זה היום ללא חברים.
ק"ה: אם תשאלו אותי, בידוד הוא אחד הסימנים הכי מפוספסים
והכי לא מובנים באהבה לא בריאה.
למה?
כי כל מערכת יחסים חדשה מתחילה ברצון העז הזה
לבלות זמן יחד,
קל לפספס את השלב בו משהו זז.
בידוד מתגנב כשהחבר או החברה החדשים שלכם
מתחילים להפריד ביניכם ובין החברים והמשפחה שלכם,
מערכת התמיכה שלכם,
ולקשור אתכם אליהם יותר בחוזקה.
הם אולי יאמרו דברים כמו -
"למה אתם מבלים איתם? הם לוזרים".
לגבי החברים הטובים ביותר שלכם,
או "הם רוצים להפריד בינינו, הם ממש נגדנו".
לגבי המשפחה שלכם.
בידוד הוא זריעה של זרעי ספק
לגבי כל מי שהיה בחייכם לפני תחילת הקשר.
אהבה בריאה כוללת עצמאות,
שני אנשים שאוהבים לבלות זמן ביחד
אבל שנשארים בקשר עם האנשים והפעילויות שהיו חשובים להם לפני כן.
בעוד שבתחילה אולי תבלו כל דקת ערנות ביחד,
לאורך זמן השמירה על עצמאות היא המפתח.
אתם עושים את זה באמצעות תכנון תכניות עם חברים וביצוען
ולעודד את בן הזוג שלכם לעשות את אותו הדבר.
סימן שלישי של אהבה לא בריאה הוא קנאה מוגזמת.
(וידאו) כחול 2: למה אתה כל כך שמח?
כחול 1: היא התחילה לעקוב אחרי באינסטגרם!
כחול 2: למה אתה כל כך לחוץ?
כחול 1: היא, היא פשוט התחילה לעקוב אחרי בכל מקום.
(#thatsnotlove)
ק"ה: כשתקופת ירח הדבש מתחילה לפוג,
קנאה מוגזמת יכולה להתגנב.
בן הזוג שלכם יהפוך להיות יותר תובעני,
הוא צריך לדעת איפה אתם ועם מי אתם נמצאים כל הזמן,
או שהם יתחילו לעקוב אחריכם בכל מקום, באינטרנט ובחיים.
קנאה מוגזמת גם מביאה אתה רכושנות וחוסר אמון,
האשמות תכופות של פלרטוט עם אחרים או בגידה,
וסירוב להקשיב לכם כשאתם אומרים להם
שאין להם מה לדאוג ושאתם רק אוהבים אותם.
קנאה היא חלק מכל מערכת יחסים אנושית,
אבל קנאה מוגזמת היא שונה.
יש לה גוון מאיים, נואש וכועס בתוכה.
אהבה לא אמורה להרגיש ככה.
סימן רביעי הוא זלזול.
(וידאו) כחול: רוצה להיפגש? כתום: אני צריכה ללמוד.
כחול: את תקבלי 100 בכל מקרה, את מדהימה. (#thatslove)
כחול: רוצה להיפגש? כתום: אני צריכה ללמוד.
כחול: את תיכשלי בכל מקרה,
ככה את, טיפשה. (#thatsnotlove)
ק"ה: כן...
באהבה לא בריאה, מילים הופכות לנשק.
שיחות שהיו כיפיות וקלילות
הופכות למרושעות ומביכות.
אולי בן הזוג שלכם צוחק עליכם באופן שמכאיב,
או אולי הם מספרים סיפורים ובדיחות על חשבונכם.
כשאתם מנסים להסביר שהרגשות שלכם נפגעו,
הם משתיקים אתכם ומאשימים אתכם ברגשנות יתר.
"למה את כל כך רגישה? מה הבעיה שלך. תעשי לי טובה.
אתם מושתקים במילים האלה.
זה נראה די ברור, אבל בן הזוג שלכם אמור לתמוך בכם.
המילים שלהם אמורות להעצים אתכם, לא לשבור אתכם.
הם אמורים לשמור את הסודות שלכם ולהיות נאמנים.
הם אמורים לגרום לכם להרגיש יותר ביטחון עצמי,
ולא פחות.
לבסוף, הסימן החמישי: אלימות.
(וידאו) כתום 1: אני אהיה עצוב אם נפרד.
כתום 2: גם אני אהיה עצובה (#thatslove)
כתום 1: אני אהיה כל כך מדוכא אם נפרד.
אני אזרוק את עצמי מהמעקה הזה.
באמת! אל תנסי לעצור בעדי!
(#thatsnotlove)
ק"ה: פרידות וחזרות תכופות, רגעי שיא גבוהים ורגעי שפל נמוכים:
ככל שהמתח עולה, כך גם הנפיצות.
מריבות מלאות בכי ותסכול מלוות בהשלמות מלאות רגש,
הערות מלאות שנאה ופוגעות כמו,
"אתה חסר ערך, אני אפילו לא בטוחה למה אני אתך!"
מלוות בזריזות בהתנצלויות והבטחות שזה לעולם לא יחזור על עצמו.
בשלב הזה, אתם כבר כל כך רגילים לרכבת ההרים של מערכת היחסים הזאת
שאתם אולי לא מבינים עד כמה לא בריאה ואולי אפילו מסוכנת
מערכת היחסים הזאת הפכה להיות.
זה יכול להיות ממש קשה לראות
כשאהבה לא בריאה הופכת לפוגענית,
אבל נכון לומר שככל שיותר מהסימנים האלו
מופיעים במערכת היחסים שלכם,
יש יותר סיכוי שמערכת היחסים שלכם תהיה לא בריאה ואולי מסוכנת.
ואם האינסטינקט שלכם הוא להיפרד ולעזוב,
שזו העצה שרבים מאתנו מייעצים לחברים שלנו
כשהם נמצאים במערכות יחסים לא בריאות,
זאת לא תמיד העצה הטובה ביותר.
פרידות יכולות להיות טריגר אמיתי לאלימות.
אם אתם חוששים שאתם אולי נמצאים בכיוון של פגיעה או חווים התעללות,
אתם צריכים להתייעץ עם בעלי מקצוע כדי לקבל עצה איך לעזוב באופן בטוח.
אבל לא מדובר רק במערכות יחסים רומנטיות
ולא מדובר רק באלימות.
הבנת הסימנים של אהבה לא בריאה
יכולה לסייע לכם להעריך ולהבין כמעט כל מערכת יחסים בחייכם.
בפעם הראשונה בחייכם, אתם אולי תבינו למה אתם חשים אכזבה בחברות
או למה כל תקשורת עם בן משפחה מסוים
תמיד מותירה אתכם בתחושה של יאוש וחרדה.
אתם אולי אפילו תתחילו לראות איך האינטנסיביות והקנאה שלכם
יוצרות בעיות עם קולגות בעבודה.
הבנה היא הצעד הראשון לשיפור,
ובעוד שאינכם יכולים להבריא כל מערכת יחסים לא בריאה --
חלק תאלצו להשאיר מאחור --
אתם יכולים לבצע את חלקכם בכל יום כדי לנהל מערכות יחסים טובות יותר.
והנה החדשות המרגשות:
זה ממש לא מדע מסובך.
תקשורת פתוחה, כבוד הדדי,
טוב לב, סבלנות --
אנחנו יכולים לתרגל את הדברים האלה בכל יום.
ובעוד שהאימון בוודאי ישפר אתכם,
אני חייבת להבטיח לכם שזה גם לא יהפוך אתכם למושלמים.
אני עושה את זה למחייתי
ובכל יום אני חושבת ומדברת על מערכות יחסים בריאות,
ואני עדיין עושה דברים לא בריאים,
רק השבוע ניסיתי להוציא את ארבעת הילדים שלי מהבית
תוך כדי מריבות, כעסים ותלונות על ארוחת הבוקר,
אני פשוט איבדתי את העשתונות שלי.
בקול כועס ובכוונה,
צעקתי,
"כולם פשוט תשתקו ותעשו מה שאני אומרת!
אתם פשוט נוראיים!
אני הולכת לבטל לכם זמן מסך וקינוח
וכל דבר אחר שיגרום לכם הנאה בחיים!"
(צחוק)
מישהו אי פעם היה שם?
(מחיאות כפיים)
נפיצות, זלזול.
הבן הגדול שלי הסתובב והסתכל עלי ואמר,
"אמא, זאת לא אהבה".
(צחוק)
לרגע, ממש רציתי להרוג אותו על שתפס אותי ככה.
תאמינו לי.
אבל כשתפסתי את עצמי
וחשבתי, אתם יודעים מה, אני בעצם ממש גאה.
אני גאה בכך שהיתה לו את השפה לגרום לי לעצור.
אני רוצה שכל הילדים שלי יבינו היכן הרף צריך להיות
שמודד איך צריך להתנהג אליהם
ושתהיה להם את השפה והקול להשתמש בהם כשהרף הזה לא מתקיים
במקום פשוט לקבל את ההתנהגות הזאת.
במשך זמן רב מדי, התייחסנו למערכות יחסים כתחום רך,
כשכישורי יחסים הם אחד הדברים הכי חשובים
והכי קשים לביסוס בחיים.
לא רק שהבנת הסימנים הלא בריאים
יכולה לסייע לכם להימנע מהמלכודות שיובילו לאהבה לא בריאה,
אלא הבנה והתאמנות באמנות השמירה על הבריאות
יכולה לשפר כמעט כל היבט בחייכם.
אני משוכנעת לגמרי
שבעוד שאהבה היא אינסטינקט ורגש
היכולת לאהוב בצורה טובה יותר היא כלי שכולנו יכולים ללמוד
ולשפר לאורך זמן.
תודה רבה.
(מחיאות כפיים)